കേരളത്തില് നിന്നെത്തുന്നവര്ക്ക് അഞ്ച് ദിവസത്തെ നിര്ബന്ധിത ക്വാറന്റൈന് കോവിഡ് കേസുകള് വര്ധിക്കുന്ന സാഹചര്യത്തില് പുതിയ നടപടിയുമായി ഗോവ, ര്ഫ്യൂ സെപ്റ്റംബര് 20 വരെ നീട്ടി കൊറോണ വ്യാപനത്തെ തുടര്ന്ന് കേരളത്തില് നിന്നെത്തുന്നവര്ക്ക് അഞ്ച് ദിവസത്തെ നിര്ബന്ധിത ക്വാറന്റൈന് ഏര്പെടുത്തിയിരിക്കുകയാണ് ഗോവ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് കേസുകള് വര്ധിക്കുന്ന സാഹചര്യത്തിലാണ് നടപടി കടുപ്പിച്ചിരിക്കുന്നത്. കേരളത്തില്നിന്ന് വരുന്ന എല്ലാ വിദ്യാര്ഥികള്ക്കും ജീവനക്കാര്ക്കും അഞ്ച് ദിവസത്തെ ഇന്സ്റ്റിറ്റിയൂഷനല് ക്വാറന്റൈന് നിര്ബന്ധമെന്ന് വിജ്ഞാപനത്തില് വ്യക്തമാക്കുന്നുണ്ട്. അതോടൊപ്പം തന്നെ ഞായറാഴ്ച പുറപ്പെടുവിച്ച വിജ്ഞാപനത്തില് സംസ്ഥാനത്ത് ഏര്പെടുത്തിയ കര്ഫ്യൂ സെപ്റ്റംബര് 20 വരെ നീട്ടിയിട്ടുണ്ട്. തീരപ്രദേശത്ത് കാസിനോകളുടെ ഉള്പെടെ പ്രവര്ത്തനങ്ങള്ക്കും നിരോധനം നീട്ടിയിരിക്കുകയാണ് അധികൃതര്. വിദ്യാര്ഥികള്ക്ക് ക്വാറന്റൈന് സൗകര്യങ്ങള് വിദ്യഭ്യാസ സ്ഥാപനങ്ങളിലെ അഡ്മിനിസ്ട്രേറ്റര്മാരോ പ്രിന്സിപല്മാരോ ഏര്പെടുത്തണമെന്നും പറയുകയുണ്ടായി. ജീവനക്കാര്ക്ക് ബന്ധപ്പെട്ട ഓഫിസ് അധികൃതരോ കമ്ബനികളോ സ്ഥാപനങ്ങളോ ക്വാറന്റൈന് സൗകര്യം ഏര്പെടുത്തണം. അതേസമയം അഞ്ചുദിവസത്തെ ക്വാറന്റൈന് ശേഷം ആര്ടിപിസിആര് പരിശോധന നടത്തണമെന്നും വിജ്ഞാപനത്തില് വ്യക്തമാക്കുന്നുണ്ട്. വിദ്യാര്ഥികളും ജീവനക്കാരും അല്ലാതെ കേരളത്തില് നിന്നെത്തുന്നവര് ആര്ടിപിസിആര് ഹാജരാക്കണമെന്നും അഞ്ചുദിവസം വീട്ടുനിരീക്ഷണത്തില് കഴിയുകയും ചെയ്യേണ്ടത് നിര്ബന്ധമാണെന്നും പറയുന്നു. കൂടാതെ അടിയന്തര സാഹചര്യങ്ങളുമായി ബന്ധപ്പെട്ട് ഗോവയിലെത്തുന്നവര്ക്കും ആരോഗ്യപ്രവര്ത്തകര്ക്കും സര്കാര് ഉദ്യോഗസ്ഥര്ക്കും ക്വാറന്റൈനില് ഇളവ് ലഭിക്കുമെന്നും വിജ്ഞാപനത്തില് വ്യക്തമാക്കുന്നു.